ધનતેરસની સાંજે અટલાદરા બીએપીએસ સ્વામિનારાયણ મંદિર પાંચ હજાર દીવડાઓની રોશનીથી ઝગમગી ઊઠ્યું હતું. આ નજારો જોવા માટે ભક્તોની ભારે ભીડ મંદિર પરિસરમાં જામી હતી. બીએપીએસ સ્વામિનારાયણ મંદિર દ્વારા ધનતેરસથી લાભપાંચમ એટલે કે દિવાળીના સળંગ આઠ દિવસ સુધી મંદિરના પરિસરમાં દીવડાઓની રોશની કરવામાં આવશે. દિવાળી અને બેસતાવર્ષના દિવસે અન્નકૂટ અને આરતીના દર્શન કરવા આવતા ભક્તો માટે મંદિરનો આ નજારો નિહાળવો એક અનેરો લ્હાવો બનશે.